Skoot na veldtogkantoor van Obama afgevuur | Nuus24
Skoot na veldtogkantoor van Obama afgevuur
Los Angeles – 'n Skoot is Vrydag na die veldtogkantoor van pres. Barack Obama in die westerlike Amerikaanse staat Colorado afgevuur. 'n Venster het in stukkies gebreek maar niemand is beseer nie, het die polisie gesê. Daar was personeel in die kantoor toe die voorval Vrydagmiddag plaasgevind het. "Dit lyk asof een skoot in die struktuur van die gebou afgevuur is," het Raquel Lopez, woordvoerder van die Denver-polisie, gesê. 'n Foto wat aanlyn gepubliseer is, het gewys dat 'n venster aan die voorkant van die kantoor gebreek is. Veldtogbeamptes van Obama het nie onmiddellik oor die voorval kommentaar gelewer nie. Die Amerikaanse presidensiële verkiesing vind op 6 November plaas. – Volg Nuus24 op Twitter.
Lees meer oor: barack obama | vsa politiek | amerikaanse verkiesing VOLGENDE OP NUUS24X